**Bestyrelsesmøde den 12. januar 2022 hos Birgit**

Tilstede: Birgit, Birgitte, Annalisa, Marianne, Susanne ( på zoom) og Karin

Dagsorden:

1.Godkendelse af referat fra den 2. november 2021

2. Corona

3.Økonomi

 4. Afholdte og kommende arrangementer/koncerter

 5. Nyt fra dirigenten

6. Nyt fra GFU

7. Nyt fra Kor72

8. Hjemmesiden

9. Årshjulet

10.Diverse

11. Eventuelt.

12.Næste mødedatoer:

Ad. 1.Godkendelse af referat fra den 2. november 2021

Godkendt

Ad 2. Corona

Marianne undersøger om det er ok at vi kommer i aktivitetscentret mandag, om hvorvidt der skal vises coronapas og benyttes mundbind.

Ad 3.Økonomi

 Økonomisk status: Saldo dd kr. 51.881,82. 17 medlemmer har betalt kontingent for 1. halvår af 2022, de er indeholdt heri.

Årsregnskab er sendt ud til bestyrelsen og bliver gennemgået og underskrevet dd. Det bliver revideret den 17. januar af Kirsten.

Budgettet for 2022 kan ikke laves før aftalen om Helles løn er på plads. Vi mødes med hende den 24. januar kl. 17. Med hensyn til hendes løn tager vi udgangspunkt i aftenskolesatsen.

Kontingentet for passive medlemmer er kr. 200 årligt.

Pensionister fra Albertslund kan få 30 % tilskud til kontingentet, de skal udfylde et skema og indsende efter at Annalisa har skrevet det under.

Ad 4. Afholdte og kommende arrangementer/koncerter

Jubilæumskoncert:

Fin koncert, der gik godt. God stemning. Marianne har sendt evaluering sendt til kommunen.

Julekoncert:

Hyggelig koncert, der gik fint. Dejlig afslutningskoncert med Signe.

 Generalforsamling:

Indkaldelse gennemgås. Karin sender ud til medlemmerne den 24. januar sammen med regnskab og Mariannes beretning.

 Forslag til vedtægtstændringer gennemgås og vedtægterne rettes til. Bestyrelsen foreslår at der vælges to suppleanter til bestyrelsen. Der er meget bestyrelsesarbejde og det er vigtigt, hvis en af bestyrelsesmedlemmerne er tvunget til stoppe, at der er en suppleant, der kan træde til.

 Ordensreglerne gennemgås også og rettes til.

 Mezzoerne sørger for forplejning til generalforsamlingen.

Sopranerne overtager festudvalget osv.

Parkkoncerter/Glostrup Festival:

Vi beslutter ikke at deltage.

AD 5. Nyt fra dirigenten

Intet nyt på grund af dirigentskifte

Helle Tybjerg Petersen er ansat som ny dirigent pr. 24. januar 2022.

Ad 6. Nyt fra GFU

15. marts kl. 19 stormøde omkring kulturnatten.

Medlemsmøde i biografen planlægges til sommer.

Forslag om alsangsmøde i biografen på tegnebrættet.

Fælles ansøgning til udviklingsplanen, diskussion om i GFU vedrørende hvordan kommer vi ud til i hinanden i foreningerne.

Matrielpuljen: Vi vil søge om en lille optager som Birgit og Karin har set til et korstævne. Den hedder Zoom Handy Recorder. Koster kun kr. 900, Birgitte sender en ansøgning.

Ad 7. Nyt fra Kor72

Kor72 har 50 års jubilæum i år og inviterer til jubilæumsfest. I vores område er det den 30. april. Man kan tilmelde sig som kor og som enkeltpersoner senest 28. februar. Tilmelding på Kor72´ hjemmeside. Marianne taler med Helle om vores deltagelse, men det er nok for tidligt for os at melde os til som kor, når vi har en så ny dirigent.

Karin har indrapporteret til KODA for de sidste 3 koncerter i 2021.

Ad 8. Hjemmesiden

Gennemgået.

Helle er blevet bedt om foto og lille beskrivelse af sig selv.

Ad 9. Årshjulet

Gennemgået.

Ad 10.Diverse

Nyt foto af koret: Vi satser på at det bliver i 2022.

Fødselsdage: 3 runde dage i 2022. Første runde dag i februar, Annalisa køber.

Aktivitetsliste/adresseliste: Karin opdaterer.

Ad11. Eventuelt

Passive medlemmer skal inviteres til generalforsamling og deltagelse i fester (med brugerbetaling).

Marianne informerer:

Foreningskonference for bestyrelsesmedlemmer 12. marts.

Henvendelse fra et nyt muligt medlem. Hun satser på at starte den 31. januar.

Annalisa foreslår at der skal være minimum 5 bestyrelsesmøder årligt for at have mindre på programmet til hvert møde. Det besluttes hermed.

Ad 12.Næste mødedatoer:

9. marts kl. 17.30 hos Birgitte

Referent: Karin Storm